**ΟΔΗΓΙΕΣ ΣΥΜΜΕΤΟΧΗΣ ΣΤΙΣ ΕΞΕΤΑΣΕΙΣ ΤΟΥ ΕΦΕΤ ΜΕΣΩ ΕΦΑΡΜΟΓΗΣ ΗΛΕΚΤΡΟΝΙΚΗΣ ΕΞΕΤΑΣΗΣ (Ε-ΕΧΑΜ)**

1. Οι εξεταζόμενοι οφείλουν απαραιτήτως να γνωρίζουν:

α) τον αριθμό πρωτοκόλλου/κωδικό έγκρισης του εκπαιδευτικού προγράμματος που παρακολούθησαν.

β) το ΑΦΜ του Φορέα υλοποίησης του εκπαιδευτικού προγράμματος που παρακολούθησαν.

γ) το προσωπικό τους ΑΦΜ (όχι της επιχείρησης που απασχολούνται).

δ) το προσωπικό τους email.

1. Η συμμετοχή στις εξετάσεις πραγματοποιείται μέσω του ηλεκτρονικού συνδέσμου (link):

<https://ops-efet.gr/public/nea-eksetasi> και κατά προτίμηση μέσω του προγράμματος περιήγησης (browser) Google Chrome.

1. Ο εξεταζόμενος χρησιμοποιώντας τον ανωτέρω σύνδεσμο (link), εισέρχεται στην εφαρμογή ηλεκτρονικής εξέτασης (e-exam) του ΕΦΕΤ**.**
2. Μετά την είσοδο στην εφαρμογή, ο εξεταζόμενος πρέπει να συμπληρώσει στα αντίστοιχα πεδία: τον **αριθμό πρωτοκόλλου (κωδικό έγκρισης)** του προγράμματος και το **ΑΦΜ του Φορέα υλοποίησης** του προγράμματος που παρακολούθησε και να κάνει **«αναζήτηση».**
3. Στη συνέχεια ο εξεταζόμενος συμπληρώνει στα σχετικά πεδία τα προσωπικά του στοιχεία, (όπου όλα τα πεδία είναι υποχρεωτικά) και πατάει **«καταχώρηση».**
4. Μετά την καταχώρηση των ανωτέρω στοιχείων, θα αποσταλεί στο e-mail που έχει δηλώσει ο εξεταζόμενος, **μοναδικός κωδικός επαλήθευσης**, τον οποίο πρέπει να συμπληρώσει σε επόμενο βήμα και να πατήσει **«επαλήθευση».**
5. Πατώντας επαλήθευση, ξεκινά άμεσα η εξέταση η οποία **έχει διάρκεια 24 λεπτά** και η οποία περιλαμβάνει **12 ερωτήσεις**, οι οποίες πρέπει υποχρεωτικά να απαντηθούν όλες, διαφορετικά θεωρείται ως αποτυχών. Ο εξεταζόμενος εφόσον έχει συνδεθεί μέσω του Google Chrome, θα έχει τη δυνατότητα να βλέπει τις ερωτήσεις στη γλώσσα που επιθυμεί επιλέγοντάς τη από το σχετικό μενού του Chrome.
6. Για να επιτύχει **επιτρέπονται μέχρι 2 λάθη**. Ο εξεταζόμενος αφού ολοκληρώσει τις απαντήσεις του στον προβλεπόμενο χρόνο (24 λεπτά), πρέπει να πατήσει **«Υποβολή».**
7. Μετά την υποβολή των απαντήσεων, εμφανίζεται μήνυμα **«επιτυχής καταχώρηση»** και στη συνέχεια εμφανίζεται το **αποτέλεσμα της εξέτασης** , το οποίο εάν επιθυμεί ο εξεταζόμενος έχει τη δυνατότητα να εκτυπώσει.
8. Εφόσον ο εξεταζόμενος ολοκληρώσει με επιτυχία την εξέταση, το Τμήμα Διαχείρισης Ανθρώπινου Δυναμικού της Διεύθυνσης Διοικητικών και Οικονομικών Υπηρεσιών της Κεντρικής Υπηρεσίας του ΕΦΕΤ ελέγχει εάν ο Φορέας υλοποίησης του προγράμματος που παρακολούθησε ο εξεταζόμενος, έχει εξοφλήσει τις οικονομικές του υποχρεώσεις προς τον ΕΦΕΤ για το συγκεκριμένο πρόγραμμα και αποστέλλει **Βεβαίωση Επιτυχούς Κατάρτισης χειριστών τροφίμων Επιπέδου -1**, στο e-mail που έχει δηλώσει ο εξεταζόμενος.
9. Σε περίπτωση που αποτύχει ο εξεταζόμενος έχει άλλη μία φορά δικαίωμα συμμετοχής στις εξετάσεις, αλλά **προκειμένου να του δοθεί δικαίωμα να συμμετάσχει για δεύτερη φορά**, θα πρέπει **πρώτα να επικοινωνήσει** με την Υπηρεσία μας στα τηλ. 2132145872-73.